Diari Oficial de la Generalitat Valenciana


Sumari del DOGV 5232, del 03-04-2006 (2006/3288)

RESOLUCIÓ de 15 de febrer de 2006, del director general d'Investigació i Transferència Tecnològica, per la qual es concedixen les ajudes per a estades de becaris i de contractats predoctorals en centres d'investigació fora de la Comunitat Valenciana durant l'exercici 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5232

Data del DOGV
:   03-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/3288


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 15 de febrer de 2006, del director general d'Investigació i Transferència Tecnològica, per la qual es concedixen les ajudes per a estades de becaris i de contractats predoctorals en centres d'investigació fora de la Comunitat Valenciana durant l'exercici 2006. [2006/X3288]  
L'Orde de 13 de juliol de 2005, del conseller d'Empresa, Univesitat i Ciència (DOGV, de 3 d'agost de 2005), convoca, entre altres, les ajudes per a estades de becaris i predoctorals en centres d'investigació fora de la Comunitat Valenciana durant l'exercici 2006, i establix a l'annex III les bases per a la present resolució.  
La disposició final primera de l'Orde de 13 de juliol de 2005, establix que el director general d'Investigació i Transferència Tecnològica té la competència, per delegació del conseller d'Empresa, Universitat i Ciència, per a resoldre la concessió o la denegació de les esmentades ajudes.  
Per tot això, una vegada comprovades les sol·licituds presentades i vista la proposta, en virtut del que disposa l'orde de convocatòria i el Decret 184/2004, d'1 d'octubre, del Consell de la Generalitat pel qual s'aprova el Reglament Orgànica i Funcional de la Conselleria d'Empresa, Universitat i Ciència, resolc:  
Primer  
Concedir les ajudes d'estades de becaris i contractats predoctorals en centres d'investigació fora de la Comunitat Valenciana a les persones beneficiàries que figuren relacionades en l'annex I de la present resolució, pel període i les quanties que s'hi indiquen. Per un import total de 196.400 euros, a càrrec del crèdit de la línia de subvenció T4015 de l'aplicació 80.23.52.645.11 del pressupost de despeses de la Generalitat Valenciana per a l'exercici 2006.   
Segon  
La present resolució, dictada per delegació del conseller d'Empresa, Universitat i Ciència, s'ha de notificar a les persones interessades i s'ha de publicar en el Diari Oficial de la Generalitat Valenciana a l'efecte de donar publicitat, en les termes que preveu l'orde.  
Tercer  
Les persones beneficiàries d'estes ajudes han de complir els requisits i les condicions establits en l'Orde de 13 de juliol de 2005. En particular hauran de comunicar-ne la incorporació a la universitat o al centre d'investigació de destinació a la Direcció General d'Investigació i Transferència Tecnològica, en els deu dies següents a la data en què es produïsca.  
Quart  
Denegar les ajudes per a estades de becaris i de contractats predoctorals en centres d'investigació fora de la Comunitat Valenciana, a les persones que figuren en l'annex II, segons els requisits exigits en l'orde.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar amb caràcter potestatiu recurs de reposició, o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant l'òrgan que va dictar l'acte, en el termini d'un mes comptador des de l'endemà de la notificació de la present resolució.  
b) El recurs contenciós administratiu ha d'interposar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la present resolució.  
València, 15 de febrer de 2006.. El director general d'Investigació i Transferència Tecnològica: Jesús T. Pastor Ciurana.